  Виталий Пронин Арлэн пумыз адске ни. Дыр вуиз солы йылпумъянъёс но лэсьтыны. «Удмурт дунне» редакция вотэсын юалляськон ялӥз. Маин та ар тодэ кылёз? Кин тужгес трос вормонъёс басьтӥз, но мар понна милемлы возьдаськоно луиз? Озьыен, юалляськонэ трос адямиос пыриськизы. Лэсьтӥськом куд-ог йылпумъянъёс. Нош кызьы малпаскоды тӥ, мылкыддэс вераны бер ӧвӧл на. Арлэн кизилиез Андрей Корнилов. Пичи Пурга ёросысь кырӟась - туэ вормиз «Элькуноведение» конкурсын. Озьы ик «Льӧмпу сяська» ужез луиз «Арлэн кырӟанэз». Богдан Анфиногенов. Со «Айшет будущего» кылбур бичетэныз Финляндиысь М. Кастрен нимо литературая премиез басьтӥз Паша Вахрушев. «Удмурт дунне» газетлэн егит авторез вуылӥз Москвае, В. Путинлэн пресс-конференцияз. Тамара Лекомцева - Владислав Лекомцев паралимпиецлэн анаез. Тодэ кылись учыр «Удмурт дунне» газетлы 100 ар тырмонэз пусъён: Лыдӟисьёслэн фестивальзы, «Россиысь ивор вӧлмытонын национальной прессаллэн интыез» конференция но мукет ужрадъёс. «Удмурт-а мон» удмурт егитъёслы нырысетӥез форум. Брангурт фестиваль. Удмурт мультфильмъёслы уксё бичанъя#zemos_udmurt_veme акция. Со чотын али дырлы кылдытэмын 3 удмурт мультфильм: «Лудкеч но Эбек», «Курка, ӵӧж но мукетъёсыз», «Толэзьлэн тусыз». Россиысь Геройлэн Валерий Чухванцевлэн Иже вуылэмез но егит пиос понна нюръяськонъя турниръёс ортчытэмез. «Элькуновидение» конкурслэн паськытамез. Табере та конкурс ортче егит кырӟасьёс куспын, озьы ик нимысьтыз вожвылъясько эктӥсьёс но. Пӧрмостэм ?  Теги: 100ар Выльар удмуртдунне  